‘บัวหลวง’ส่งDW15ตัวขาย15-16นี้
บล.บัวหลวง ลุยขาย DW อีก 15 ตัว ทั้ง Call Warrant และ Put Warrant อ้างอิงหุ้นสามัญ 10 หลักทรัพย์ ขาย 15-16 ธ.ค.
14 ธ.ค. 2554

บล.บัวหลวง ลุยขาย DW อีก 15 ตัว ทั้ง Call Warrant และ Put Warrant อ้างอิงหุ้นสามัญ 10 หลักทรัพย์ ขาย 15-16 ธ.ค.
นายบรรณรงค์ พิชญากร กรรมการผู้จัดการกิจการค้าหลักทรัพย์ บริษัทหลักทรัพย์ (บล.) บัวหลวง (BLS) เปิดเผยว่า บริษัทเตรียมเสนอขายใบสำคัญแสดงสิทธิอนุพันธ์ (Derivative Warrant : DW) เพิ่มเติมอีก 15 ตัว โดยเป็น Call Warrant 10 ตัว อ้างอิงหุ้นสามัญ BANPU, BAY, CPALL, CPF, HMPRO, LH, PTT, PS, THAI และ TPIPL ชื่อย่อ BANP01CB, BAY01CB, CPAL01CB, CPF01 CB, HMPR01CA, LH01CB, PTT01CB, PS01CA, THAI01CC และ TPIP01CA ตามลำดับ เริ่มซื้อขาย 15 ธ.ค. 2554 
นอกจากนี้ เตรียมขาย Put Warrant 5 ตัว อ้างอิงหุ้นสามัญ BANPU, CPALL, CPF, LH และ PTT ชื่อย่อ BANP01PB, CPAL01 PB, CPF01PB, LH01PB และ PTT01PB ตามลำดับ เริ่มซื้อขายในวันที่ 16 ธ.ค. 2554 ซึ่งทั้งหมดจะซื้อขายวันสุดท้ายในวันที่ 6 มิ.ย. 2555 และครบกำหนดอายุ 12 มิ.ย. 2555
“หลังวิกฤตน้ำท่วมมีหุ้นหลายตัวที่มีโอกาสได้รับผลกระทบเชิงบวกจึงเห็นโอกาสการลงทุน จึงได้เสนอขาย DW บนหุ้น HMPRO, PS และ TPIPL ส่วน BANPU, BAY, CPALL, CPF, LH, PTT และ THAI เพื่อตอบสนองความต้องการของนักลงทุนที่มีต่อ DW บนหุ้นอ้างอิงดังกล่าว ซึ่งมีปริมาณการซื้อขายต่อวันสูงและยังเป็นการรองรับ Call Warrant และ Put Warrant ที่กำลังจะหมดอายุช่วงปลายเดือน ธ.ค.นี้” นายบรรณรงค์ กล่าว